stanford-oval/wikipedia huggingface dataset:
Aniket Dhadphale

| Aniket Dhadphale> Henkilötiedot |
| --- | --- |
Syntynyt: 2. huhtikuuta 1976 Marquette, MI, Yhdysvallat
Kansalaisuus:   Yhdysvallat
Jääkiekkoilija
Lempinimi:  Nik
Pelipaikka:  hyökkääjä
Maila:  vasen
Pituus:  191 cm
Paino:  86 kg
Pelaajaura
Pääsarjaura:  2003–2007
Seurat:  Univ. of Notre Dame (NCAA) Greensboro Generals (ECHL) Roanoke Express (ECHL) Trenton Titans (ECHL) Providence Bruins (AHL) Macon Whoopee (ECHL) EV Landshut (Saksa I) HC Fassa (Serie A) Sport (Mestis) SC Langenthal (NLB) Ours de Villard-de-Lans (Ranska)
NHL-varaus:  245. varaus, 1994 San Jose Sharks
Aniket "Nik" Dhadphale (s. 2. huhtikuuta 1976 Marquette, Michigan, Yhdysvallat) on yhdysvaltalainen entinen jääkiekkoilija. San Jose Sharks varasi hänet kymmenennellä kierroksella numerolla 245 NHL:n varaustilaisuudessa 1994. Dhadphale ei kuitenkaan päässyt pelaamaan NHL:ssä asti. Hänellä on intialaisia sukujuuria.
Dhadphale oli maalintekijä, joka toisinaan myös tappeli.
Ura

Dhadphale pelasi ennen NHL-varaustaan Michiganin paikallisen juniorisarjan MBHL:n Marquette Electricians-joukkueessa. Varauksensa jälkeen hän pelasi kauden 1994–1995 ontariolaisessa juniorijoukkueessa Stratford Cullitonsissa. Sen jälkeen Dhadphale pelasi vuodet 1995–1999 Notre Damen yliopistojoukkueessa. Kausina 1997–1998 ja 1998–1999 hän oli joukkueen paras maalintekijä. Noista jälkimmäisellä kaudella Dhadphale jakoi Notre Damen maalipörssin voiton Ben Simonin kanssa.
Kauden 1999–2000 Dhadphale pelasi ECHL:ää Greensboro Generalsin ja Roanoke Expressin riveissä. Kaudella 2000–2001 hän pelasi samaa liigaa Trenton Titansissa, jossa Dhadphale oli tehoilla 30+35=65 joukkueen paras pistemies, maalintekijä ja syöttäjä. Hän pelasi samalla kaudella myös kolme AHL-ottelua Providence Bruinsissa tehden yhden maalin. Kaudella 2001–2002 Dhadphale pelasi AHL:n puolella kymmenen ottelua tehoin 2+0=2. Hän aloitti Titansin riveissä ECHL-pelinsä, mutta siirtyi kauden lopulla Macon Whoopeen joukkueeseen. Dhadphale siirtyi kaudeksi 2002–2003 Eurooppaan ja Saksan toiseksi korkeimmalle sarjatasolle 2. Bundesligaan EV Landshutin joukkueeseen. Sen jälkeen hän pelasi kauden 2003–2004 Italian Serie A:n HC Fassassa. Dhadphale oli joukkueen sisäisen pistepörssin kolmas tehoilla 17+27=44, mutta Serie A:n pudotuspeleissä hän oli Fassan paras maalintekijä viidellä osumallaan.
Jo kauden 2004–2005 alettua Dhadphale siirtyi try-outille Mestis-joukkue Vaasan Sportin riveihin. Hän saapui korvaamaan loukkaantuneen Markus Jämsän ja sai sittemmin sopimuksen loppukaudeksi. Kausi päättyi Mestiksen hopeaan keväällä 2005. Dhadphale jatkoi Sportissa myös seuraavankin kauden 2005–2006, jolloin hän oli 17 osumallaan joukkueen sisäisen maalipörssin voittaja Kristian Hjerpen kanssa. Dhadphale aloitti kauden lähtökohtaisesti itselleen vieraassa pelipaikassa Sportin ykkössentterinä, mutta hän palasi kauden edetessä taas kakkosketjun laitahyökkääjäksi. Jatkoaika.com valitsi Dhadphalen tammikuun 2006 kuukauden pelaajaksi. Hän voitti taas keväällä 2006 Mestiksen hopeaa.
Dhadphale aloitti kauden 2006–2007 Sportissa, kunnes hän siirtyi lokakuussa 2006 Sveitsin toiseksi korkeimmalle sarjatasolle Nationalliga B:hen SC Langenthalin riveihin. Dhadphalen tarkoitus oli korvata loukkaantunut pelaaja ja pelata viisi ottelua, mutta hänen visiittinsä jäi vain yhden ottelun mittaiseksi. Dhadphale pelasi Langenthalin jälkeen noin kaksi kuukautta Ranskan Ligue Magnusin Ours de Villard-de-Lansin joukkueessa, kunnes hän palasi taas tammikuussa 2007 Sportiin. Ennen Sport-siirtoaan Riiassa harjoitelleen Dhadphalen sopimus sisälsi kolmen ottelun try-outin, jonka päätyttyä hän sai sopimuksen loppukaudeksi. Sportin kausi päättyi runkosarjan voittoon ja Mestiksen pronssiin. Dhadphale lopetti uransa kevääseen 2007.
Basettitorvi

Bassetitorvi
Basettitorvi on klarinetteihin kuuluva, bassoklarinettia muistuttava puupuhallin. Basettitorvea kutsutaan toisinaan myös tenoriklarinetiksi. Se on F-vireinen.
Aiheesta muualla

Kuvia tai muita tiedostoja aiheesta Basettitorvi Wikimedia Commonsissa
All Eyez on Me

| All Eyez on Me 2Pac |
| --- | --- | --- |

Studioalbumin tiedot
 Äänitetty : 1995
 Julkaistu: 13. helmikuuta, 1996
 Tuottaja(t): Johnny "J", Daz Dillinger & Dr. Dre
 Tyylilaji: Hip hop, Gangsta rap, West Coast hip hop
 Kesto: 138.19
 Levy-yhtiö: Death Row Records
2Pacin muut julkaisut
| Me Against the World 1995 | 'All Eyez on Me' 1996 | The Don Killuminati: The 7 Day Theory 1996 |
All Eyez on Me on 2Pacin vuonna 1996 ilmestynyt tupla-albumi, joka saavutti RIAA:n mukaan timanttilevyn eli 10 miljoonan kappaleen myyntimäärän vuonna 2014. Rajapyykin on arveltu täyttyneen todellisuudessa jo aiemmin. All Eyez on Me myi jo neljässä tunnissa platinaa nousten suoraan sijalle 1 Billboardin 200 listalla. Albumi saavutti jo kahdessa kuukaudessa viisin kertaisen platinamyynnin rajan. Albumista muodostui yksi vaikutusvaltaisimmista rap-levyistä hip hopin historiassa, jota monet fanit, kriitikot ja kilpakumppanit ovat ylistäneet kaikkien aikojen parhaimmaksi rap-levyksi. All Eyez on Me on Tupacin ensimmäinen Death Row Recordsin alaisuudessa nauhoitettu albumi.
Albumilla vierailee useita hip hopin suuria nimiä, sekä ensimmäistä kertaa Shakurin perustama Tha Outlawz -ryhmä. Sellaiset nimet kuten Wu-Tang Clanin Method Man, Snoop Dogg ja Dr. Dre ovat mukana albumilla. Dr. Dre on myös tuottanut kaksi albumin kappaletta. Suurimman osan kappaleista tuottivat Johnny "J" ja Tha Dogg Poundin jäsen Daz Dillinger.
Kappalelista > Book 1

| # | Kappale | Vieraileva(t) artisti(t) | Tuottaja(t) |
| --- | --- | --- | --- |
| 1 | "Ambitionz Az a Ridah" |  | Daz Dillinger |
| 2 | "All About U" | Dru Down; Hussein Fatal; Nate Dogg; Snoop Dogg; Yaki Kadafi | 2Pac; Johnny "J" |
| 3 | "Skandalouz" | Nate Dogg | Daz Dillinger |
| 4 | "Got My Mind Made Up" | Dat Nigga Daz; Kurupt; Method Man; Redman | Daz Dillinger |
| 5 | "How Do U Want It" | K-Ci ja JoJo | Johnny "J" |
| 6 | "2 of Amerikaz Most Wanted" | Snoop Dogg | Daz Dillinger |
| 7 | "No More Pain" |  | DeVante Swing |
| 8 | "Heartz of Men" |  | DJ Quik |
| 9 | "Life Goes On" |  | Johnny "J" |
| 10 | "Only God Can Judge Me" | Rappin' 4-Tay | Doug Rasheed |
| 11 | "Tradin War Stories" | C-Bo; Dramacydal; Tha Outlawz; Storm | Mike Mosley; Rick Rock |
| 12 | "California Love (Remix)" | Dr. Dre; Roger Troutman | Dr. Dre |
| 13 | "I Ain't Mad at Cha" | Danny Boy | Daz Dillinger |
| 14 | "What'z Ya Phone #" | Danny Boy | 2Pac; Johnny "J" |
Kappalelista > Book 2

| # | Kappale | Vieraileva(t) artisti(t) | Tuottaja(t) |
| --- | --- | --- | --- |
| 1 | "Can't C Me" | George Clinton | Dr. Dre |
| 2 | "Shorty Wanna Be a Thug" |  | Johnny "J" |
| 3 | "Holla at Me" | Jewell | Bobby "Bobcat" Ervin |
| 4 | "Wonda Why They Call U Bitch" |  | Johnny "J" |
| 5 | "When We Ride" | Tha Outlawz | DJ Pooh |
| 6 | "Thug Passion" | Dramacydal; Jewell; Storm | Johnny "J" |
| 7 | "Picture Me Rollin'" | Big Syke; C.P.O.; Danny Boy | Johnny "J" |
| 8 | "Check Out Time" | Big Syke; Kurupt | Johnny "J" |
| 9 | "Ratha Be Ya Nigga" | Richie Rich | Doug Rasheed |
| 10 | "All Eyez on Me" | Big Syke | Johnny "J" |
| 11 | "Run tha Streetz" | Michel'le; Mutah; Storm | Johnny "J" |
| 12 | "Ain't Hard 2 Find" | B-Legit; C-Bo; E-40; Richie Rich; D-Shot | Mike Mosley; Rick Rock |
| 13 | "Heaven Ain't Hard 2 Find" | Danny Boy | QDIII |
Albumin listasijoitukset

| Lista (1996) | Listasijoitus |
| --- | --- |
Australian Albums Chart: 19
French Albums Chart: 99
New Zealand Albums Chart: 15
Norwegian Albums Chart: 34
Swedish Albums Chart: 7
Swiss Albums Chart: 15
UK Albums Chart: 32
U.S. Billboard 200: 1
U.S. Top R&B/Hip-Hop Albums: 1
Singlejen listasijoitukset

| 0 | 1 | 2 | 3 | 4 | 5 |
| --- | --- | --- | --- | --- | --- |
| Vuosi | Kappale | Listasijoitus | Listasijoitus | Listasijoitus | Listasijoitus |
| Vuosi | Kappale | Billboard Hot 100 | Hot R&B/Hip-Hop Singles & Tracks | Hot Rap Singles | UK Singles Chart |
| 1996 | "California Love/How Do You Want It" | #1 | #1 | #1 | #6 |
| 1996 | "2 of Amerikaz Most Wanted" | -#4 | - | - | - |
| 1996 | "All Bout You" | -#1 | -#1 | - | -#8 |
| 1996 | "I Ain't Mad At Cha" | -#3 | - | - | #13 |
| 1996 | "Life Goes On" | - | - | - | #15 |
Musiikkivideot

All About U
California Love
California Love (Remix)
2 of Amerikaz Most Wanted
I Ain't Mad at Cha
How Do U Want It (3 versiota)
All Ends in Silence

| All Ends in Silence Dark the Suns |
| --- | --- | --- |

Studioalbumin tiedot
 Äänitetty : Nightmare Workshop & Studio Watercastle
 Julkaistu: 11. maaliskuuta 2009
 Tuottaja(t): Dark the Suns
 Tyylilaji: doom metal, goottimetalli
 Kesto: 44.49
 Levy-yhtiö: Firebox Records
Dark the Sunsin muut julkaisut
| The Dead End 2008 | All Ends in Silence 2009 | Sleepwalking in a Nightmare 2010 |
Singlet albumilta Superpallo
 ”The Dead End” Julkaistu: lokakuu 2008
All Ends in Silence on suomalaisen gootti/doom metalin yhtyeen Dark the Sunsin toinen studioalbumi. Se julkaistiin vuonna 2009 levymerkillä Firebox Records.
Albumilta julkaistiin singlenä kappale ”The Dead End”, joka nousi Suomen virallisen singlelistan sijalle 16.
Kappaleet

Unbroken Silence – 4.13
Everlasting – 4.04
The Dead End – 3.46
All Ends In Silence – 4.55
Sleepless Angels – 4.13
Cold Dawn – 3.47
Rimed With Frost – 4.44
The Rain – 3.55
Guardians – 4.30
Gone – 6.42
Kokoonpano

Mikko Ojala – laulu, kitara
Inka Tuomaala – laulu, basso, kansitaide, valokuvat
Juha Kokkonen – kitara, äänittäjä
Eino Kauppila – rummut
Pinja Haikala – syntetisaattori
Kokoonpano > Vieraileva muusikko

Eliisa Tuomanen – taustalaulu
Kokoonpano > Tuotanto

Arttu Sarvanne – äänittäjä, miksaaja
Mika Jussila – masteroija
Visa Kaakkuriniemi – valokuvat
Arvostelut

Hifimaailma: positiivinen
Imperiumi.net: 6+/10
Metalreviews.com: 68/100
Aiheesta muualla

All Ends in Silence Discogsissa. (englanniksi)
Albumi All Ends in Silence Encyclopaedia Metallum -sivustolla (englanniksi)
Blog 27

Blog 27 on vuonna 2005 perustettu puolalainen pop-musiikkia soittava tyttöduo. Sen muodostavat Tola Klara Szlagowska ja Alicja Julia Boratyn (molemmat s. 27. marraskuuta 1992) sekä kahdesta tanssijasta. Blog 27:n hittikappaleitansa ovat coverversio Uh La La La (Alexian esittämä kappale), Hey Boy ja Wild Out Ya.
Blog 27 on julkaissut kaksi albumia: vuonna 2005 kaksinkertaista platinaa myynyt (yli 250 000 kpl) <LOL> ja vuonna 2008 kultaa myynyt Before I`ll die.
Aiheesta muualla

Yhtyeen kotisivut (Arkistoitu – Internet Archive)
Ayr United FC

Ayr Football Club on jalkapalloseura Ayrista, Etelä-Ayrshirestä, Skotlannista. Joukkue nousi Skotlannin jalkapalloliigan 2. divisioonaan kaudeksi 2006/2007 sen voitettua 3. divisioonan mestaruuden. Kaudella 2021-2022 joukkue pelaa toiseksi korkeimmalla sarjatasolla Mestaruussarjassa.
Historiaa

Ayr United Football Club perustettiin vuonna 1910.
Saavutuksia

2. divisioonan (taso 2) mestaruus: 1911/12, 1912/13, 1927/28, 1936/37, 1958/59, 1965/66
2. divisioonan (taso 3) mestaruus: 1987/88, 1996/97
Ennätyksiä

Ennätys yleisömäärä:
25,225 Rangers, 13. syyskuuta 1969
Suurin voitto:
11-1 Dumbarton, Skotlannin Liigacup, 13. elokuuta 1952
Suurin liigatappio:
0-13 Aberdeen, 28. helmikuuta 1931
Aiheesta muualla

Virallinen sivu
Bloemendaal (Pohjois-Hollanti)

| Bloemendaal |
| --- | --- |
 Elswoutin linna
 lippu:  vaakuna
 Bloemendaal
 Koordinaatit: 52°24′00″N, 04°36′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  39,73 km²
Väkiluku (2016):  22 296
 – Väestötiheys:  561,2 as./km²
 
 www.bloemendaal.nl 
Infobox OKVirheellinen NIMI-arvo: 
Bloemendaal on kunta ja paikkakunta Alankomaissa, Pohjois-Hollannin maakunnassa. Kunnassa on arviolta 22 296 asukasta (vuonna 2016) ja sen pinta-ala on 39,73 neliökilometriä.
Aiheesta muualla

Kuvia tai muita tiedostoja aiheesta Bloemendaal Wikimedia Commonsissa
Kartta Bloemendaalin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Allianssi

Allianssi on valtioliitto tai aatteellinen, kaupallinen tai muu yhteenliittymä:
Suomen opiskelija-allianssi
Suomen nuorisoalan kattojärjestö Allianssi ry
Allianssi Vantaa, urheiluseura
AC Allianssi, Vantaalla toiminut jalkapalloseura
Lentoyhtiöallianssi, yhteistyösopimus
Pyhä Allianssi Venäjän, Itävallan ja Preussin välinen vuonna 1815 solmittu liitto
Helsingin Allianssi, 1956–1965 toiminut jalkapalloseurojen yhteenliittymä
Allianssi, Ruotsin porvaripuolueiden muodostama liittouma
Allianssimalli, jossa projektin osapuolet eli asiakas, suunnittelija ja rakentaja mudostavat yhteisen projektiorganisaation
Renault–Nissan–Mitsubishi allianssi, kolmen autonvalmistajan strateginen allianssi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allianssi”, voi hakea sivunnimihaulla, laajalla sivunnimihaulla tai tekstihaulla.
Björn Krupp

| Björn Krupp |
| --- | --- |

Henkilötiedot
Syntynyt: 6. maaliskuuta 1991 (ikä 33) Buffalo, New York, Yhdysvallat
Kansalaisuus:   Saksa
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  92 kg
Seura
Seura:  Grizzlys Wolfsburg
Sarja:  DEL
Pelaajaura
Pääsarjaura:  2011–
Aik. seurat:  Kölner Haie (DEL)   Adler Mannheim (DEL)
| Mitalit> Maa:  Saksa.jääkiekko. Olympialaiset  | Mitalit> Maa:  Saksa.jääkiekko. Olympialaiset  | Mitalit> Maa:  Saksa.jääkiekko. Olympialaiset  | Maa:  Saksa> jääkiekko. |
| --- | --- | --- | --- |
|  Hopeaa | Pyeongchang 2018 | jääkiekko |  |
Björn Krupp (s. 6. maaliskuuta 1991 Buffalo, New York, Yhdysvallat) on saksalais-yhdysvaltalainen jääkiekkoilija ja olympiamitalisti, joka edustaa DEL-joukkue Grizzlys Wolfsburgia.
Ura > Seuraura

Kanadassa syntynyt Krupp pelasi vuosina 2008-2011 OHL-joukkue Belleville Bullsissa. Syyskuussa 2009 hän teki varaamattomana pelaajana tulokassopimuksen NHL-seura Minnesota Wildin kanssa. Pohjois-Amerikassa Krupp ei kuitenkaan päässyt pelaamaan ammattilaistasolla ja hän siirtyi kaudeksi 2011-2012 Saksaan DEL-liigassa pelanneeseen Kölner Haieen, johon myös hänen isänsä siirtyi päävalmentajan paikalle. Kesken kauden 2014-2015 Krupp lainattiin Haiesta Grizzlys Wolfsburgiin, jonka kanssa tämä kauden jälkeen teki sopimuksen. Joulukuussa 2016 Wolfspurg ja Krupp solmivat kaksivuotisen jatkosopimuksen.
Pelattuaan neljän täyden kauden aikana Wolfspurgissa yli 200 runkosarjaottelua Krupp siirtyi Adler Mannheimiin. 36 runkosarjaottelussa hän teki yhden maalin sekä sai kaksi syöttöpistettä. Kaudella 2020-2021 33 runkosarjaottelussa syntyi tehot 2+2=4. Lisäksi hän pelasi kuusi pudotuspeliottelua pisteittä.
Toukokuussa 2021 Krupp palasi kahden kauden jälkeen takaisin Wolfsburgiin vuoteen 2024 asti ulottuvalla sopimuksella.
Ura > Maajoukkueura

Kahden maan kansalaisuuden omaava Krupp pelasi USA Hockey National Team Development Programissa kaudella 2007-2008, jonka lisäksi hän edusti Yhdysvaltain alle 17-vuotiaiden maajoukkuetta yhdeksässä kansainvälisessä ottelussa.
Aikuisten maajoukkueessa Krupp valitsi edustaa Saksan maajoukkuetta, jossa hän debytoi vuoden 2015 maailmanmestaruuskilpailuissa. Turnauksen seitsemässä pelaamassaan ottelussa Krupp jäi pisteittä. Vuonna 2018 Krupp pelasi Pyeongchangin olympialaisissa, joissa Saksa sijoittui hopealle. Seitsemän ottelua pelannut Krupp jäi ilman tilastomerkintöjä. Samana vuonna hän pelasi myös maailmanmestaruuskilpailuissa, joissa teki yhden maalin Saksan sijoittuessa yhdenneksitoista.
Yksityiselämä

Björn Kruppin isä Uwe Krupp pelasi 729 ottelua NHL:ssä sekä voitti kertaalleen Stanley Cupin. Pelaajauransa jälkeen hän on toiminut päävalmentajana Saksan maajoukkueessa, DEL-liigassa Kölner Haiessa, Eisbären Berlinissä sekä Tšekin Extraligassa HC Sparta Prahassa. Uwe Krupp on nimetty myös IIHF Hall of Fameen.
Beiqing chengshi

| Beiqing chengshi> City of sadness |
| --- | --- |

Ohjaaja:  Hou Hsiao-Hsien
Käsikirjoittaja:  Chu Tien-wen Wu Nien-jen
Tuottaja:  Chiu Fu-sheng
Säveltäjä:  S.E.N.S.
Kuvaaja:  Chen Hwai-En
Leikkaaja:  Liao Ching-sung
Pääosat:  Sung Young Chen  Tony Leung Chiu-Wai   Jack Kao   Li Tian-lu
Valmistustiedot
Valmistusmaa:  Taiwan
Tuotantoyhtiö:  Era Television
Ensi-ilta:  1989
Kesto:  160 min
Alkuperäiskieli:  Taiwanin mandariinikiina taiwan Yue-kieli wu-kiina japani
Aiheesta muualla
IMDb 
Elonet
AllMovie
Infobox OKNimi-testi OK: 
Beiqing chengshi on taiwanilainen elokuva vuodelta 1989. Se palkittiin Venetsian elokuvajuhlilla kultaisella leijonalla. Elokuva sijoittuu vuosiin 1945–1949 ja kertoo yhden perheen silmin nähtynä vaikeasta ajasta, jolloin kiinalaismieliset tukahduttivat brutaalisti Taiwanin itsenäisyysliikkeen.
B. J. Salminen

Valtioneuvoston kirjapainon alasitomon henkilökunta vuonna 1926. B. J. Salminen edessä keskellä.
Bruno Justus Salminen (26. heinäkuuta 1897 Hämeenlinna − 18. kesäkuuta 1961 Helsinki) oli suomalainen runoilija ja lauluntekijä. Hänet tunnetaan 1920−1930-luvuilla sanoittamistaan kisällilauluista, joita esitettiin työväen- ja ammattiyhdistysliikkeen iltamissa sekä vaali- ja muissa tilaisuuksissa. Varsinaiselta ammatiltaan Salminen oli kirjansitoja. Hän työskenteli muun muassa työnjohtajana Valtioneuvoston kirjapainossa.
Sisällissodan aikana Salminen kuului Helsingin punakaartiin. Hän osallistui Lempäälän rintaman taisteluihin Vesilahdella sekä Riihimäen taisteluun. Salminen vaikutti ammattiyhdistysliikkeessä ja vuonna 1921 hän toimi Suomen Sosialidemokraattinen Työläisnuorisoliiton sihteerinä. Salminen asui pitkään Helsingin Pitäjänmäessä. Hän oli Helsingin maalaiskunnan kunnanvaltuuston jäsen 1936−1945 ja kuului muun muassa Elannon hallintoneuvostoon.
Teoksia

Salminen, B. J. ; Huhta, Vihtori: Lauluja kisälliryhmille.  Helsinki:  Sos.-dem. työläisnuorisoliitto, 1939.
Kirjallisuutta

Salminen, Martti ; Salminen, Veli-Pekka ; Salminen, Julius (toim.): Bruno Justus Salmisen runoja ja lauluja.  Helsinki:  Marja Leena Kalliomaa, 2013.
Aiheesta muualla

Kuvia tai muita tiedostoja aiheesta B. J. Salminen Wikimedia Commonsissa
Allianssimalli

Allianssimallissa kaikki projektin osapuolet eli asiakas, suunnittelija ja rakentaja mudostavat yhteisen projektiorganisaation. Nämä voivat työskennellä yhdessä isossa yhteisessä työtilassa eli big roomissa. Projektiryhmä johtaa prosessia ja tämän johdossa on projektipäällikkö. Projektipäällikkö raportoi alianssin johtoryhmälle. Johtoryhmässä on edustus alianssin kaikista osapuolista. Alianssimalli mahdollistaa ongelmien ratkaisun ja uudet innovaatiot, jotka parantavat laatua ja turvallisuutta. Se vaikuttaa ympäristöön ja yhteistoimintaan.
Mallissa suunnitelmat, budjetti ja aikataulu tehdään projektin osapuolten kanssa yhteistyössä. Tavoitteena on säästää aikaa ja rahaa. Mikään projektin osapuolista ei kykene hallitsemaan yksin kokonaisuutta vaan kaikki tehdään avoimesti ja yhteistyössä.
Tavoitteiden saavuttaminen tuottaa kaikille osapuolille taloudellista hyötyä. Vastaavasti jos epäonnistutaan, kaikki kärsivät taloudellisesti. Yksi allianssimallin suosion syy on se, että siinä rakentajan vastuu virheistä on pidempi kuin kahden vuoden takuuaika. Jälkivastuuaika allianssimallissa on viisi vuotta.
Allianssimallilla on toteutettu rakennushankkeita, mutta sitä voidaan hyödyntää myös esimerkiksi isoissa IT-projekteissa. Allianssimallia on sovellettu myös hyvinvointipalveluiden tuottamiseen.
Ensimmäinen Suomessa toteutettu allianssi muodostettiin Lielahti–Kokemäki-junaradan rakennushanketta varten 2010. Se muokattiin australialaisesta mallista. Toinen pilottikohde oli Tampereen rantatunneli. Vuoteen 2018 mennessä allianssihankkeita oli ollut lähes 50.
Esimerkkejä Suomessa alianssimallina toteutetuista rakennushankkeista:
Hämeenkylän koulu
Kainuun keskussairaala
Kalasatama–Pasila-raitiotie
Kangasvuoren rautatietunneli
Kankarepuiston peruskoulu
Kirjalansalmen silta
Naantalin voimalaitos
Raide-Jokeri
Tampereen raitiotie
Tampereen rantatunneli
Turun musiikkitalo Fuuga
Uusi Hakaniemensilta
Angelica

Angelica voi tarkoittaa seuraavia:
Angelica, myös Angelika, naisen etunimi
Angelica, yhdysvaltalaisen showpainija Amy Dumas’n taiteilijanimi
karhunputket (Angelica ), sarjakukkaisiin kuuluva kasvisuku, jonka lajeja ovat muun muassa:
karhunputki (Angelica sylvestris)
väinönputki (Angelica archangelica)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Angelica”, voi hakea sivunnimihaulla, laajalla sivunnimihaulla tai tekstihaulla.
Basement Jaxx

| Basement Jaxx |
| --- | --- |

Tiedot
Toiminnassa:  1994–
Tyylilaji:  house, UK garage, big beat
Kotipaikka:   Lontoo, Britannia
Laulukieli:  englanti
Jäsenet:  Simon Ratcliffe   Felix Buxton  
Levy-yhtiö:  XL Recordings   Astralwerks   Ultra  
Aiheesta muualla
www.basementjaxx.co.uk
Infobox OKNimi-testi OK: 
Basement Jaxx on Felix Buxtonin ja Simon Ratcliffen muodostama housea ja yleisemmin elektronista musiikkia tuottava kaksikko. Brittiyhtye nousi sekä fanien että kriitikkojen suosioon 90-luvun lopulla.
Historia

Yhtyeen ura alkoi vuonna 1994 Lontoon eteläisestä kaupunginosasta, Brixtonista, jossa Buxton ja Ratcliffe pitivät säännöllisesti Rooty-nimistä klubi-iltaa.
Yhtyeen ensimmäinen kokopitkä albumi Remedy julkaistiin 1999. Levy sisälsi singleinä julkaistut kappaleet "Red Alert", "Rendez Vu", "Jump N' Shout" ja "Bingo Bango". "Red Alert" toi bändille lisänäkyvyyttä soituaan Coca-Colan televisiomainoksessa. Samana vuonna julkaistiin myös b-puolia ja remiksauksia sisältävä Jaxx Unreleased.
Toisen kokopitkän albumin nimeksi tuli klubin mukaan Rooty. Vuonna 2001 julkaistu levy sisälsi singlet "Romeo", "Jus 1 Kiss", "Where's Your Head At?" ja "Get Me Off". "Romeo" oli albumin avausraita ja sen musiikkivideon tyyliksi valittiin Bollywood-elokuvien parodia. Levyn toinen single, "Where's Your Head At?", oli mukana vuonna 2001 julkaistussa Tomb Raider -elokuvassa, ja nousi vuonna 2002 kansainväliseksi hitiksi. Kappaleen koukkuna oli Gary Numanin "M.E.":stä lainattu melodia. Ihmiskasvoisia laboratorioapinoita sisältävästä musiikkivideosta vastasi ruotsalainen Traktor-ryhmä. Mixmag-lehti kiitteli videota kaikkien aikojen parhaaksi tanssimusiikkivideoksi. Rootyn jälkeen levyn singlejen b-puolia julkaistiin Xxtra Cutz -levynä.
Vuonna 2003 julkaistulla kolmannella pitkäsoitolla Kish Kash vierailivat muun muassa Lisa Kekaula, Me'shell Ndegeocello, Dizzee Rascal, Totlyn Jackson, JC Chasez, Siouxsie Sioux ja Phoebe. Levyltä julkaistiin sinkkuina kappaleet "Lucky Star", "Plug It In" ja "Good Luck", joka uudelleenjulkaistiin vuonna 2004 sen soitua BBC:n UEFA 2004 -ottelulähetysten tunnusmusiikkina. Kappale oli mukana myös Just Married ja Appleseed -elokuvien soundtrackeilla. Kish Kash palkittiin seuraavana vuonna parhaan elektronisen/tanssimusiikkilevyn Grammylla.
Vuonna 2005 julkaistu The Singles sisälsi kaikki aiemmilla albumeilla julkaistut singlet, muutaman varhaisemman kappaleen sekä kaksi uutta kappaletta, jotka julkaistiin myös singleinä: "Oh My Gosh" ja "U Don't Know Me". MTV ei esittänyt "U Don't Know Me" kappaleen videota päivälähetyksissään. Videolla nähdään humalainen kuningatar Elizabeth II.
Neljäs studioalbumi Crazy Itch Radio julkaistiin 4. syyskuuta 2006 samanaikaisesti ensimmäisen singlen "Hush Boy" kanssa. Levyn solistivieraina ovat olleet Martina Bang, Johnny Blaze, Lily Allen ja Robyn. Levyn toisen singlen "Take Me Back to Your House" videolla nähdään ukrainalainen kansantanssiryhmä.
Oman tuotantonsa lisäksi Basement Jaxx remiksaa tilauksesta muiden artistien kappaleita. Tilaustöistä kuuluisimpia ovat Missy Elliottin "4 My People", Justin Timberlaken "Like I Love You" sekä N.E.R.D:in "She Wants to Move".
Diskografia > Studioalbumit

Remedy (1999)
Rooty (2001)
Kish Kash (2003)
Crazy Itch Radio (2006)
Scars (2009)
Zephyr (2009)
Junto (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Basement Jaxx, 2016